b'\n_START_ARTICLE_\nNervinis gr\xc4\xaf\xc5\xbetamasis ry\xc5\xa1ys\n_START_PARAGRAPH_\nNervinis gr\xc4\xaf\xc5\xbetamasis ry\xc5\xa1ys, (angl. Neurofeedback) \xe2\x80\x93 galimyb\xc4\x97 \xc5\xbemogui treniruoti savo smegen\xc5\xb3 aktyvum\xc4\x85. Smegen\xc5\xb3 aktyvumas stebimas registruojant galvos odos biosroves (\xc4\xafprastin\xc4\x97 \xc5\xa1io aktyvumo tyrimo metodika). \xc5\xbdmogus, kurio biosrov\xc4\x97s registruojamos, apie savo smegen\xc5\xb3 aktyvum\xc4\x85 informuojamas, pateikiant jam \xc4\xafvairi\xc4\x85 vaizdin\xc4\x99, garsin\xc4\x99, vibracijos ir pan. informacij\xc4\x85. Smegen\xc5\xb3 elektrinio aktyvumo matavimas yra \xc4\xafprastin\xc4\x97, pla\xc4\x8diai taikoma ir gerai i\xc5\xa1tirta medicinin\xc4\x97 proced\xc5\xabra._NEWLINE_Naudojant \xc5\xa1\xc4\xaf metod\xc4\x85 gydymui, jei smegen\xc5\xb3 aktyvumas kei\xc4\x8diasi norima kryptimi, klientas gauna \xe2\x80\x9eteigiam\xc4\x85\xe2\x80\x9c \xc4\xafvertinim\xc4\x85 apie savo smegen\xc5\xb3 aktyvum\xc4\x85. Prie\xc5\xa1ingu atveju jis gauna arba \xe2\x80\x9eneigiam\xc4\x85\xe2\x80\x9c \xc4\xafvertinim\xc4\x85, arba (pagal kai kurias metodikas) jokio \xc4\xafvertinimo. Paprastai siekiama nuslopinti su konkre\xc4\x8dia liga susijusius smegen\xc5\xb3 aktyvumo tipus, juos pakei\xc4\x8diant normaliu sveiko \xc5\xbemogaus smegen\xc5\xb3 aktyvumu._NEWLINE_Da\xc5\xbeniausiai \xc4\xafvertinamas biologini\xc5\xb3 impuls\xc5\xb3 pulsacij\xc5\xb3 da\xc5\xbenis, atliekant Furj\xc4\x97 analiz\xc4\x99. Populiarus tikslas yra \xc4\xaftvirtinti sveikam \xc5\xbemogui b\xc5\xabding\xc4\x85 12\xe2\x80\x9318 Hz (vadinam\xc4\x85j\xc4\x85 \xce\xb21/SMR) komponent\xc4\x99 ir i\xc5\xa1mokyti j\xc4\xaf nuslopinti 4\xe2\x80\x938 Hz (\xce\xb8) ir/arba 22\xe2\x80\x9328 Hz (vadinam\xc4\x85j\xc4\x85 \xce\xb22) komponentes.\n_START_SECTION_\nKaip tai atliekama\n_START_PARAGRAPH_\nSmegen\xc5\xb3 veikla sukuria elektromagnetin\xc4\x99 energij\xc4\x85 \xe2\x80\x93 smegen\xc5\xb3 biosroves. Kompiuterio pagalba jos yra u\xc5\xbera\xc5\xa1omos ir i\xc5\xa1 gaunam\xc5\xb3 duomen\xc5\xb3 galima spr\xc4\x99sti apie smegen\xc5\xb3 veikl\xc4\x85. Jei vienos biosrov\xc4\x97s yra aktyvinamos, o kitos silpninamos smegenys pradeda funkcionuoti kitaip. Taip jos yra gr\xc4\x85\xc5\xbeinamos \xc4\xaf subalansuot\xc4\x85 b\xc5\xabsen\xc4\x85. \xc5\xa0is balansas yra pasiekiamas kei\xc4\x8diant smegen\xc5\xb3 biosrovi\xc5\xb3 aktyvum\xc4\x85, klientui stebint ir girdint savo biosroves, kurios kompiuterin\xc4\x97s programos pagalba yra paver\xc4\x8diamos garsu bei vaizdu ir pateikiamos klientui.\n_START_SECTION_\nEfektyvumas\n_START_PARAGRAPH_\nMetodas taikomas po sunki\xc5\xb3 galvos traum\xc5\xb3, narkomanams bei alkoholikams, gydant stres\xc4\x85, baimes, depresijas bei panikos priepuolius. \xc5\xa0i technologija padeda \xc4\xafveikti d\xc4\x97mesio sutrikimo sindrom\xc4\x85, miego sutrikimus, \xc4\xafvairias priklausomybes, mik\xc4\x8diojim\xc4\x85.\n_START_SECTION_\nPa\xc5\xa1aliniai poveikiai\n_START_PARAGRAPH_\nMetodas yra visi\xc5\xa1kai saugus. Per 30 jo egzistavimo met\xc5\xb3 nebuvo u\xc5\xbefiksuota nei vieno \xc5\xbealingo poveikio.\n_START_SECTION_\nParapsichologija\n_START_PARAGRAPH_\nYra \xc4\xafvairi\xc5\xb3 grupi\xc5\xb3, kurios \xc5\xa1io metodo pagalba skelbiasi galin\xc4\x8dios padidinti intelekto koeficient\xc4\x85 ar netgi suteikti \xc4\xafvairius paranormalius sugeb\xc4\x97jimus (ai\xc5\xa1kiaregyst\xc4\x99 ir pan)._NEWLINE_Epilepsija \xc5\xa0is metodas yra ypa\xc4\x8d efektyvus gydant epilepsij\xc4\x85. Jis padeda iki 82 procentams ir gali b\xc5\xabti veiksmingas net ir jei nepadeda cheminai vaistai.'